Eksperterne skændes om prisen for naturgasfyr og varmepumper | Ingeniøren\nEksperterne skændes om prisen for naturgasfyr og varmepumper\nDansk Energi Brancheforening og EA Energianalyse er dybt uenige, om det er billigst at købe et nyt fyr eller en varmepumpe, hvis naturgasfyret står af.\n29. dec 2009 kl. 07:05 26\nEksperternes tal flyver frem og tilbage og afslører en dyb uenighed om, hvad der bedst kan betale sig for de godt 300.000 danskere, der har indlagt naturgas, hvis deres fyr brænder sammen.\nPå den ene side står EA Energianalyse, der for nylig præsenterede en analyse, som hovedsageligt handler om fjernvarme, udført i samarbejde med blandt andet Risø-DTU for Energistyrelsen.\nI forbindelse med rapporten konkluderede partner Hans Henrik Lindboe, at det allerede i dag bedst kan betale sig at installere en vand-til-vand-varmepumpe, der bliver brugt til jordvarmeanlæg, i stedet for et nyt fyr.\n»Helt forkert«, siger sekretariatschef Jørgen K. Nielsen fra Dansk Energi Brancheforening, som blandt andet organiserer installatører af både naturgasfyr og varmepumper.\nBrancheforening: Spar 3.000-5.500 kr. med et gasfyr\nEfter at have gennemgået de første tal, som Hans Henrik Lindboe sendte til Ingeniøren, konkluderede Jørgen K. Nielsen, at der tværtimod er 5.500 kroner årligt at spare ved at vælge naturgasfyret.\nSenere sendte Hans Henrik Lindboe et nyt regnestykke, hvor blandt andet prisen for varmepumpen var opjusteret.\n****Men selv hvis Jørgen K. Nielsen benytter nogle af de samme forudsætninger som Hans Henrik Lindboe, er naturgasfyret ifølge Jørgen K. Nielsen stadig knap 3.000 kroner billigere årligt.\n»Man kan altid justere lidt på parametrene og rykke 1.000 kroner til den ene eller den anden side, men varmepumper vil aldrig være billigere end gasfyr med dagens priser,« fastslår Jørgen K. Nielsen.\nRegnestykkerne tager udgangspunkt i en installation, der leverer varme til radiatorerne og de varme haner i et hus med et årligt varmebehov på godt 18 megawatttimer.\nEA Energianalyse: Varmepumpe sparer 700 kr. årligt\nEt af de steder, hvor eksperterne er uenige, er prisen på selve varmepumpen som Hans Henrik Lindboe efter at have gennemgået markedet opjusterede fra 84.000 til 110.000 kroner. Det er ifølge Dansk Energis Brancheforening stadig 10.000 kroner for billigt.\nOgså service og vedligeholdelse er ifølge Dansk Energi Brancheforening dyrere, end EA Energianalyse regner med, og virkningsgraden er i praksis lavere end de 329 procent som analysen regner med, når der skal leveres vand til radiatorer.\nHans Henrik Lindboe fastholder sin konklusion om, at varmepumper er billigere end nye gasfyr allerede i dag, men påpeger, at EA Energianalyse oprindeligt regnede på tiden frem til 2025.\nHan har i sit nye regnestykke benyttet en varmepumpe, der koster 110.000 kroner. Konklusionen på det regnestykke er, at en varmepumpe kan opvarme gennemsnitshuset for 17.000 kroner om året, hvilket er ca. 700 kroner billigere end et nyt gasfyr.\n»Jeg fastholder, at selv om varmepumper er dyrere end i vores oprindelige beregninger, så er alle alternativerne også dyrere. Konklusionen er altså rigtig allerede i dag, selv om man skal låne til hele investeringen,« siger han.\nOpfordrer myndighederne til at fremlægge beregninger\nHans Henrik Lindboe kalder forskellen til et nyt naturgasfyr for "lille" de første år, men den vokser, hvis boligejeren selv kan finansiere noget af indkøbet.\nHans Henrik Lindboe kan ikke umiddelbart gennemskue, hvordan den store forskel til de tal, som Dansk Energi Brancheforening benytter, fremkommer. Han påpeger dog, at det er vanskeligt at finde nøjagtige tal for, hvad service og vedligeholdelse på en varmepumpe koster, og derfor har han regnet med omtrent samme årlige beløb som for naturgasfyr.\nJørgen K. Nielsen opfordrer til, at en offentlig myndighed som Energistyrelsen gennemfører autoriserede beregninger med standardiserede metoder, så danskerne ved, hvad de har at rette sig efter.\n»I dag må man først og fremmest forholde sig til prisen for installationen,« siger han.\nVarmepumpe sparer ikke CO2\nI øvrigt sparer danskerne ikke CO2 ved at skifte fra naturgasfyr til varmepumpe.\n»Du skal ikke skifte til varmepumpe af CO2-mæssige årsager, før den marginale elproduktion ikke længere leveres fra kulfyrede kraftværker,« siger Hans Henrik Lindboe.\nDen marginale produktion kommer fra de kraftværker, der producerer lidt mere, når elforbruget stiger, og det er i dag hovedsagelig fra de store kulfyrede kraftværker.\nDerimod viser hans beregninger, at der er 10 til 15 procent CO2-udslip at spare ved at skifte fra oliefyr til varmepumpe allerede i dag.\nNaturgassens gyldne løfter holder ikke en meter 10. nov 2009\nEkspert: Vi kan roligt øge vores afhængighed af naturgas 21. nov 2009\n#1 Jakob Rasmussen 29. december 2009 - 07:35\nVarmepumper vinder på målstregen\nI de senere år har jeg indsamlet og behandlet en del data om varmepumpeanlæg. Erfaringsmæssig sætter jeg prisen på installation af en luft-vand varmpumpe til ca. 85.000 kr og et jordvarmeanlæg til ca. 125.000 kr. Priserne er også baseret på et "standardforbrug" på 18 MWh. CO2 emissionen for et nyt naturgasfyr burde nå lidt under 200 gram pr. kWh, mens en varmepumpe ud fra Energinet.dk´s oplysninger om den gennemsnitlige CO2 emission for el-produktion, burde kunne lande omkring 150 gram pr. kWh.\nModregnes den mindre investering ved et naturgasfyr, så vinder varmepumperne (måske) kun lige på målstregen. Men der skal ikke rykkes ret meget ved forudsætningerne for at resultatet ændres.\n#2 Niels-Søren Bøgh 29. december 2009 - 10:03\nVarmepumper med A-Kraft er en vinder!\nVores problem er vores energiproduktion....\nHvis vi nu droppede al den snak om fejlinvesteringer i fosiltbrændsel og brugte pengene på A-kraft. Så havde vi både CO2-neutralt el til varmepumper, jordvarme, el-biler etc.\nVi vil også have CO2-neutralt el til produktion af bio-brændsler og isolering. Hertil vil vi alle spare en frygtelig masse penge, som vil gavne vores konkurrenceevne - som igen vil give flere arbejdspladser og bedre statsøkonomi.\nOg til kritikerne af A-kraft kan man kun sige... der er væsentlig flere der er døde i gas-ulykker and af A-kraft. Hertil er vi godt i gang med at tage levegrundlaget væk for mindst 1/5 af jordens befolkning!\nFosiltbrændsel høre fortiden til....\n#3 Kim Gjøl 29. december 2009 - 10:14\nRe: Varmepumper vinder på målstregen\nPriserne er også baseret på et "standardforbrug" på 18 MWh.\nØhm... Det giver et årligt forbrug på et par og tredive tusinde i strøm. Det er da en del.\n#4 Simon Kongsted Hansen 29. december 2009 - 10:26\nRe: Re: Varmepumper vinder på målstregen\n[quote] Priserne er også baseret på et "standardforbrug" på 18 MWh.\nØhm... Det giver et årligt forbrug på et par og tredive tusinde i strøm. Det er da en del.[/quote]\nDer er tale om varme... Men ved cop 4 (VP), giver det 4,5 MWh (el) (af 2kr => 9000kr.)\n#5 Torben Sønnichsen 29. december 2009 - 10:56\nNaturgasfyr holder max 10 år\nMange danske forbrugere er blevet taget ved næsen da de valgte naturgasfyr. Er der nogen der kan svare på hvornår naturgasledningsnettet, der er lånefinansieret er betalt tilbage??? Hvad siger Poul Nilsson??? Vi er jo noget så bekymrede for tilbagebetalingsrater for broforbindelser. Men hvordan ser det ud for naturgasledningerne? Vil de være betalt tilbage når gasfelterne er udtømte???\n#6 Jens Høg Schou 29. december 2009 - 11:00\nHvorfor er en luft til vand varmepumpe så dyr? En luft til luft varmepumpe koster under 10000 kr. Der sidder vel også en varmeveksler i inde delen? En varmeveksler til opvarmning koster vel ikke 60000 kr? Er prisen ikke sat efter hvad der koster at få et olie- eller gasfyr?\n#7 Torben Sønnichsen 29. december 2009 - 11:02\nHvor længe holder varmepumper\nPris og holdbarhed hænger nu engang sammen. Hvor længe kan en varmepumpe fungere som da den var ny???\n#8 Jakob Rasmussen 29. december 2009 - 11:17\nRe: Hvor længe holder varmepumper\nEn luft til vand varmepumpe er bl.a. så meget dyrere end en luft til luft varmepumpe fordi den skal hæve temperaturen meget højere. Luft til rumopvarmning er måske kun 25-26 grader, mens vand til brugsvand skal være 50-55 grader.\nTidligere kunne man tilsyneladende godt forvente at en varmepumpe eller et naturgasfyr holdt 12-15 år, men i de senere år er der desværre set flere eksempler på både varmepumper og naturgasfyr der kun bliver 5-8 år.\nMht. tilbagebetalingstiden på naturgasnettet så skulle HNG og DONG´s net være tilbagebetalt om ca. 4-7 år. Hvorimod Naturgas Fyn stadig har en meget stor gældsbyrde, så her er der måske tale om 10-15 år\n#9 Marcel Buttrup 29. december 2009 - 11:29\nRe: Så længe holder et gasfyr.\nVores Nefit Turbo kondenserende gasfyr har rundet de 25 år. Gasblokken, brænder samt et skueglas er skiftet - ellers intet ud over lejlighedsvis rensning. I år lander vi nok på et forbrug på knap 1200 M3 i vores ældre hus på 150 m2 (opvarmet) areal. Men så er der også fyret ganske meget brænde af i Lotusovnen med vandtank tilkoblet systemet. Nyt fyr (uden varmtvandsbeholder) estimerer jeg til ca. 50.000 med montage. I et tilfælde som dette vil en varmepumpeløsning aldrig kunne svare sig - så længe el-forbrug beskattes så ubegavet som tilfældet er.\n#10 Torben Sønnichsen 29. december 2009 - 11:49\nVi beholder oliefyret\nVores hus er med fuld underetage 110m2 og en høj stueetage på 110 m2 er ret stort og dyrt at fyre op. Huset er bygget i 1965 og med det antal radiatorer man synes dengang. Vi får en stor sekundær varme i underetagen fra oliefyret. Og resten af huset holdes varmt fra 6 radiatorer og en ny cirkulationspumpe. Huset er 35 meter fra gadens naturgasledning. Hvis vi skal gå til naturgasfyring skal vi dels betale for stik, nye 6 nye radiatorer og finde et rimeligt godt fyr til f.eks 50.000, samlet investering ca kr 100.000. Ved at beholde oliefyret må i stedet betale ca 1.200 kr om måneden for olie, hvor vi ved at olietanken endnu kan leve 30 år. Men måske er der nogen der er bedre til at regne dette regnestykke, end jeg er. Hvis jeg skulle skifte oliefyret ud ville det blive til varmepumpe med elforsyning fra natur-energi. IRD har opsat brændselsceller i Nakskov i 600 boliger, måske er dette en bedre løsning, men langt dyrere må jeg antage. Denne mulighed er vel ikke mulig for enkelt villaer, men kun en realitet for nybyggerier med en fælles varmecentral.\n#11 Henning Sørensen 29. december 2009 - 12:01\nRe: Re: Så længe holder et gasfyr.\nså længe el-forbrug beskattes så ubegavet som tilfældet er.\nVi skal have variabel el- og afgiftspris. Så kan vi langt lettere indpasse VE og/eller KK. Med luft/vand og væske/vand varmepumper kan man så producere til lager, når strømmen er billig/rigelig. Det kræver så en større lagertank, end der er standard i dag, men det er da til at overse. Til sommer foreligge der en undersøgelse, der har belyser denne problematik. Så kan vi bare håbe, at folketinget endelig begynder at handle istedet for den sædvanlige gang signalpolitik.\n#12 Per A. Hansen 29. december 2009 - 14:09\nRe: Fleksible regnestykker?\nLige siden Handeklsministeriet udgav en regnebog for folkeskolen med energiberegninger, har jeg værfet meget skeptisk overfor diverse energiregnestykker i det hele taget. Man "glemmer" altid at rumopvarmning med elvarme kun bruger 75% af den energi, som der skal anvendes af olie/gas for samme varmeeffekt i hjemmet p.g.a. de langt bedre muyligheder for styring. Jeg har fået skiftet 3 fyr ud indenfor den tid, som elradioatorer let kan holde. Det nye kondenserende gasfyr jeg fik for 4 år siden fungerer fint, men måske var det en fejlinvestering? Jeg spurgte smeden, der også installerer jordvarmeanlæg om det, hans spurgte om jeg havde gulvvarme! Nej, sagde jeg. Vær glad for gasfyret sagde han - med jordvarme skulle du sikkert have nye radiatorer, da temperaturen i jordvarmeanlægget var lav, det kunne gå med gulvvarme, men ikke med radiatorer beregnet til oliefyr! Der må være grund til at tænke sig rigtig meget om inden man evt. skifter til andet system. Stol ikke for meget på de regnestykker, som man ser rundt omkring, de er ofte af samme kvalitet som de Miljøstyrelsen forsynede politikerne med, da man ville have gang i de decentrale energiløsninger. Selv efter et 3-cifret millionbeløb er der stadig folk, der er på flittens rand p.g.a. energieksperternes politisering. Et jordvarmeanlæg burde indeholde en forsikring på 25 års holdbarhed, så private sikres mod sjuskeri.\n#13 Kaj Kingo 29. december 2009 - 15:36\nI beregningerne fra "eksperterne" er der beregnet vand-til-vand jordvarme med varmtvand til radiatorer. Hvordan ser regnestykket ud, hvis der er gulvvarme (180 m2). Jeg er klar over, at der skal beregnes 50 - 55 graders varme til brugsvand for 2 personer, men det er jo kun en mindre del af varmeforbruget i vintermånederne. MVH Kaj Kingo\n#14 Jakob Rasmussen 29. december 2009 - 16:15\nDet mest neutrale sted at kigge efter beregninger er måske på www.energitjenesten.dk Der er et rimeligt opdateret regneark. Husk dog at korrigere for "forårspakke 2,0" som jo bl.a. gav en stigning af elprisen.\n#15 Erik Christensen 29. december 2009 - 16:43\nRe: Naturgasfyr holder max 10 år\nNå? - firmaets Valliant kører da ok på 19. år\nHar fået 2 eftersyn, kontrol, justering og rensning, ej skiftet dele\n..men måske er er nyere fyr "valueadded" med timede dele\n#16 Erik Christensen 29. december 2009 - 16:46\nForsikringsselskab: Nye varmepumper holder ikke http://ing.dk/artikel/104912-forsikringsse...\n#17 Holger Skjerning 29. december 2009 - 18:01\nEt par ret gode erfaringer...!\nUden at ville gennemregne alle tænkelige scenarier, vil jeg slippe et par erfaringer løs: Jeg har i 27 år haft to varmepumper, begge luft/luft. Dengang 2x17.000 kr. Den ene opvarmer luft, som blæses ind i huset gennem 11 kanaler, pænt fordelt (ialt ca. 4,5 kW). Det var en Mitsubishi, der holdt i 26 år. Den anden er en De Dietrich, der stadig genvinder varme fra ventilationsluft, 3x2 timer i døgnet. De har begge kørt uden problemer (og uden service eller reparationer). Den nye er en Panasonic (med rabat: 12.000 kr), som desværre kun leverer 3,6kW, men ellers kører fint. Jeg har her en advarsel, som jeg for sent opdagede: Ude-delen er mere kompakt på Panasonic end på Mitsubishi'en. Derfor sidder Al-lamellerne meget tæt. Og det fungerer fint over 2-3 graders udetemp. Men under 3 grader (især i fugtigt vejr) dannes kondensis, så den hurtigere tilstoppes - end i den gamle. Altså skal den afrime oftere. Mere præcist hvert 3. kvarter, - den gamle kun hver time. Det reducerer den effektive effektfaktor (COP), som ellers ligger pænt omkring 4 ved T'ude = 7 grader. Hvis man ikke er helt vild med radiatorer i alle rum - eller hvis de er ved at ruste op, er f.eks to (3?)luft/luft-varmepumper lige sagen. Både i villaer og lejligheder. De er ultralette at montere, og når det nogle få timer om året er hundekoldt og blæsende, supplerer man blot med et par 2 kW varmeblæsere til 200 kr/stk. - Også super god i sommerhuset, hvis man vælger en model, der kan vinter-indstilles til 5-7 grader. Og da alle er enige om, at kul-el skal afvikles (gerne vha kernekraft), er CO2-reduktionen - på længere sigt - også helt i top. Nye boliger skal alvorligt overveje jord/vand eller jord/luft-varmepumper, som er det allerbedste.\n#18 Chris Bagge 29. december 2009 - 20:32\nEn varmepumpes effektivitet, COP er meget afhængig af hvor varmt det vand der skal produceres skal være. Derfor er varmepumper især effektive, hvis man kan nøjes med en lav fremløbstemperatur. Det er tilfældet ved gulvvarme. Hvis det er et hus med radiatorer skal temperaturen være højere, og dermed falder virkningsgraden. Luft-til-luft varmepumperne kræver et kanalsystem og er ikke så gode til at lave brugsvand. Der er også nogle der ikke kan lide at 'der er air-condition' i huset. Luft-til-vand varmepumperne kræver en udendørs enhed med blæser, som støjer noget. jord-til-vand varmepumperne kræver at man får pløjet ca. 300 m slange ned i haven. Vinderen, er nok den til enhver tid siddende skatteminister, der skal have financieret en skattelettelse.\nEr i øvrigt lige i øjeblikket ved at få installeret en jord-til-vand varmepumpe.\n#19 Boe Carslund-Sørensen 30. december 2009 - 01:04\nHvis det er et hus med radiatorer skal temperaturen være højere, og dermed falder virkningsgraden.\nNu har jeg i 5 år haft jordvarme og radiatorer - fremløbstemperaturen til radiatoren styres af en udeføler og jeg har til dato ikke oplevet, at temperaturen er kommet over 42,4 c'. Så effektivitenen afhænger også af radiatorenes varmeflade.\nDet eneste der er ændret, er varmeinstallationen - så i forhold til husets tidligere fjernvarmeforbrug har jordvarmen en årsvirkningsgrad på ca. 6.\n#20 Jakob Rasmussen 30. december 2009 - 07:24\nRe: Re: Re: Varmepumper vinder på målstregen\nDet er jo altid glædeligt når der er gode erfaringer med installationer. Men en årsvirkningsgrad eller COP på 6 skal man nok ikke regne med altid kan opnås. Faktisk er det mere realistisk at regne med 3-3,5. iht. Dansk Teknologisk Instituts afprøvninger (http://www.varmepumpeinfo.dk/8333) Desværre har der også været en del skader på nyere varmepumpeanlæg, hvilket har været behandlet i Ingeniøren tidligere (http://ing.dk/artikel/104912-forsikringsse...)\nMen hvis man ved dimensioneringen af radiatorer tager hensyn til en lavere fremløbstemperatur, så er radiatorer jo principielt lige så velegnede til varmepumper, som gulvvarme. Efter DS469 og producenternes oplysninger, så regnes der jo imidlertid normalt 70/40 i temperatur sæt\n#21 Ebbe Tranberg 30. december 2009 - 08:29\nRe: Re: Re: Re: Varmepumper vinder på målstregen\n.... Efter DS469 og producenternes oplysninger, så regnes der jo imidlertid normalt 70/40 i temperatur sæt\nHvis radiatorerne dimensioneres til at passe med dette temperatursæt ved -15°C ude og man anskaffer en varmekilde med den halve effekt skal man nok få et godt anlæg.\nHer på kontoret har vi små snoldede enkeltlagsradiatorer tilsluttet 3/8" rør, og de kæmper med at holde kulden væk allerede ved frysepunktet, skønt de er glohede fra indløb til udløb.\n#22 Jakob Rasmussen 31. december 2009 - 08:20\nRe: Re: Re: Re: Re: Varmepumper vinder på målstregen\nDe ingeniører er da heller ikke til at stole på Ebbe ! Men hvis radiatoranlægget allerede ved en udetemperatur omkring frysepunktet ikke kan følge med, så er der desværre nok ingen tvivl om at det er fejldimensioneret. Hvis der er ventilationsanlæg tilsluttet, så bør man nok også lige checke luftskiftet og krydsveksleren i ventilationsaggregatet. Evt. er der også en varmeflade i ventilationsaggregatet.\n#23 Jens Madsen 31. december 2009 - 14:01\nRe: Re: Re: Re: Re: Re: Varmepumper vinder på målstregen\nUdfra et miljøsynspunkt, anvendes energien mere effektivt, hvis strømmen bruges til varmepumper. De fleste danske kraftværker er kraftvarmeværker, og har stor energiudnyttelse på de tidspunkter af året, hvor der er behov for varme, og varmepumperne kører. Det er således ikke kun udfra et økonomisk synspunkt, at varmepumper overgår naturgasfyr - det er også udfra et økologisk.\n#24 Anders Jakobsen 31. december 2009 - 14:51\nHvis man bygger et nyt hus og seriøst indtænker jordvarme fra starten af*, hvor stor COP kan man så forvente?\n*lavtemeratursgulvvarme, frit valg imellem vandret, skrå eller lodret boring etc.\n#25 Jakob Rasmussen 31. december 2009 - 16:48\nRe: Hvad kan man forvente?\nDet spørgsmål tror jeg, at jeg forsøgte at give et svar på tidligere i tråden. Men en årlig COP på ca. 3-3,5 er realistisk iht. Dansk Teknologisk Instituts afprøvninger. http://www.varmepumpeinfo.dk/8333\n#26 Frits Knudsen 2. januar 2010 - 14:49\nVarmeakkummulator og intellegent elmåler\nVi venter stadig på de intelligente elmålere -- eller udnyttelsen af dem: Med en varmeakkumulator og en intelligent måler plus lidt intelligens i varmepumpen kan man bruge pumpen om natten og i blæsevejr, når strømmen er billig. Desuden vil der ofte være et vist sammenfald mellem blæst og varmeforbrug. Det kan jeg tydeligt mærke i mit køkken, hvor der ingen termostat er.


Et Vintereventyr - genopsætning på Republique.\nFornyet omtale af Ulla Strømberg.2018.\nDenne shakespeare-forestilling: “Et Vintereventyr” er bedre, tydeligere og stærkere end første gang.\nRepublique. Et Vintereventyr. 2018. Pressebillede.\nDet er sjældent, at det går bedre anden gang, en teaterforestilling eller opera sættes op. Specielt operaer og balletter får ofte en vis tung selvfølgelighed, når en instruktørassistent tager over. Men på Reublique er det instruktøren Katrine Wiedemann selv, som med nye skuespillere, men med samme koncept, har skabt forestillingen igen. En forestillingen der igen i høj grad læner sig op ad Maja Ravns imponerende scenografiske løsning.\nI et stort glasbur bor de komplicerede figurer, som Shakespeare har tryllet frem fra en fortid. Men Wiedemann løfter historien op på et nutidsplan, og de nye skuespillere mestrer at få replikkerne til at lyde som næsten talesprog, når jalousidramaet folder sig ud:\nKongen, dronningen og husvennen er sammen, men pludselig bliver kongen mistænksom og føler, at der sker noget bag hans ryg. Mikkel Arndt formår at finde balancen imellem det ophøjede og det jordnære. Og som dronningen i skarp rød kjole viser Birgitte Hjort Sørensen stort talent. Også hos Cyron Melville som husven og mistænkt for at bryde ind i ægteskabet, er der kraft og overskud. Christiane Gjellerup Koch har den mest utaknemmelige opgave som tjener i trist kostume og i flere skikkelser og sandelig også som “TIden”. For der sker et mærkeligt skift i Shakespeares stykke, hvor historien går fra tragedie til eventyr, og tiden skal løbe hurtigt. I den nye version, hvor glasvæggene også forsvinder, når lykken skal genoperettes, bliver det hele mere troværdigt.\nKort sagt – det, der var et velgennemtænkt koncept, bliver nu til underholdende og eftertænksomt teater. Og det er jo ikke så dumt.\nNedenfor følger den gamle anmeldelse fra januar 2017. Dengang blev det til 5 stjerner.\nBirgitte Hjort Sørensen, Mikkel Arndt, Christiane Gjellerup Koch & Cyron Melville\nOversættelse: Niels Brunse:\nEt Vintereventyr – 2017.\nEt vintereventyr – et af Shakespeares sene værker, der genremæssigt ligger ovre i det eventyrlige – I en glaskube.\nTeater Republique. Et VIntereventyr. Scenografi af Maja Ravn. Fotos: Per Morten Abrahamsen.\nProblemstillingen er helt nede på jorden. Det handler om jalousi. En følelse de fleste kender til, enten fra sig selv eller fra den nærmeste familie eller omgangskreds. Jalousi ytrer sig bl.a. ved, at der er nogen, der ikke kan styre deres negative følelser og derfor kommer helt ud af tangenten og tror det værste om sine medmennesker.\nSådan går det også for hovedpersonen Kong Leontes i ”Et Vintereventyr”. Og kun fordi Shakespeare i 1610 er blevet en moden mand på 46 år – lader han den jaloux ægtemand få en ekstra chance. For ”Et Vintereventyr” er nemlig andet og mere end en tragedie, det er også et eventyr med happy ending.\nMen ”Et Vintereventyr” hører ikke til i den nemme afdeling. Dertil er stykket alt for splittet imellem højdramatisk tragedie og pastoral afslutning. Fra store vredesudbrud til løssluppen glæde – fra livets mørkeside – til ren solstrålehistorie. Kongen af Sicilien er jaloux på sin smukke hustru og kongen af Bøhmen. Det er ikke blot et forbigående indfald, jalousien får dødelige konsekvenser. Konen kommer i fængsel og dør, vennen rejser hjem, en lille søn dør af sorg, mens frugten af den påståede utroskab, en lille pige, sættes ud og havner hos en fåreavler i Bøhmen. Sådan er handlingen i de første tre akter.\nDa Katrine Wiedemann og Maja Ravn skærer ind til benet, som der står i programmet, er scenen blot et tomt glasbur med sne på jorden og teksten vel mere end halveret. Derinde kæmper fire mennesker. Spillestilen er både moderne og ophøjet, udseendet til gengæld anno 2017. Til sidst falder alle barrierer, (glasvæggene), og de bliver frie mennesker! Stemmerne er højstemte og tager ikke mindst i starten tøvende livtag på de shakespeareske vers. Men lidt efter lidt får de mod til at spille mere naturligt ud og det klæ’r dem alle. Ikke mindst Esben Smed har et interessant nærvær, mens Natalie Madueno først lidt efter lidt får sin dronning ned i modulation. Ligeledes Mikkel Arndt mens Ditte Hansens opgave er den mest utaknemmelige, idet hun spiller flere fortællende figurer uden mange karaktertræk. Men hun klarer det fint i en lidt enstonig stemmeføring.\nFlere af skuespillerne har hittet på tv-skærmen i den seneste tid, så på trods af deres ”kendthed” lykkes det langt hen ad vejen for skuespillerne at indgå i det shakespearske univers. Men man kan se på dem, at dette ”instruktørteater” kræver en indsats. Naturligt bliver det ikke, dertil er samspillet for opsplittet og Verfremdungs-effekterne for tydelige.\nAlligevel må man tage hatten af for forestillingens idé og konsekvens. For det er en sjov måde at løse ”Et Vintereventyr” på. Og apoteosen, den stilfærdige landlige scene til sidst, hvor alt skal være godt, lykkes. Pludselig er Ditte Hansen nu ”Tiden”, mens Mikkel Arndt får lov at give den som ”Gintberg på kanten” og Esben Smed ligner en blød mand. Joh, der er spring og sceneskift, så glasvæggene klirrer.\nSammenholdt med Katrine Wiedemanns netop udsendte erindringer er ”Et Vintereventyr” en forestilling, der bygger på én basal idé: den jaloux konges demonstration af alle faser og udtryk i begrebet jalousi – indespærret sammen med de andre implicerede på et næsten hvidt gulv i et bur. Og med Maja Ravn som den tro scenografiske forløser og de villige skuespillere kan Katrine Wiedemann trække i trådene.\nEn række fikse symboler fungerer: Dronningens røde kjole og sko (de magiske), barnet som dukke, sneen, som bliver til kul i løbet af historiens udvikling. Derimod er det en tung opgave med dukketeater midt i det hele, hvor pludselig de to konger skal gestalte barnet i leg! Det skaber en psykologisk stopklods. Endnu her ved premieren er der stadig mere teknik end følelse i forestillingen, men jeg kan forestille mig, at om en uges tid, når rutinen har indfundet sig, vil selve jalousidramaet nok træde i karakter og blive gribende. De har i hvert fald slidt i det på Republique, og det skal også anerkendes.\nI øvrigt er det et interessant skift, som Republique er ved at tage. Væk fra det rent artistiske og over imod en sammensmeltning af både begavet drama med kendte skuespillere og smuk visualitet. Det er allerede prøvet med flere instruktører. ”Et Vintereventyr” lægger sig smukt i slipstrømmen og skaber eftertænksomhed – om livet og sameksistensen med andre mennesker.\nMedvirkende: Natalie Madueno, Ditte Hansen, Esben Smed og Mikkel Arndt.\nanmeldelse, BIRGITTE HJORT SØRENSEN, Christiane Gjellerup Koch, Cyron Melville, Et vintereventyr, Katrine Wiedemann, Maja Ravn, Mikkel Arndt, ØSterbro TEater, republique, teater, teateranmeldelse, William Shakespeare\n← For hyggens skyld – sommerkabaret på Fyrkroen ved Gilleleje.


Søger lesbisk kvinde liderlig jeans lesbiske – Kirsten olesen nøgen – etomatic.dk\nSøger lesbisk kvinde liderlig jeans lesbiske\nEn lesbisk chat mellem kvinder kan nemlig hurtigt føre til et fysisk møde, som potentielt kan være starten på et sundt og længerevarende forhold. Her i artiklen vil du blive præsenteret for en række brugbare tips til dating som lesbisk. Der findes i dag forskellige datingsider, som er målrettet kvinder. Nyd lesbisk dating online fuldt ud på etomatic.dk Mød andre lesbiske singlekvinder og -piger i dit nærområde, få vakt din interesse, flirt, og find den meste charmerende til en date – .\nTak fordi du har oprettet en profil. Du er nu logget ind på berlingske. Vi har sendt dig en bekræftelse til. Jesper Eising. Allerede abonnent? Log ind.\nÆldre mænd, der dater yngre kvinder, er ikke noget nyt, når du bevæger dig over på Fristmignu. Dette skyldes, at hjemmesiden er designet til at samle ældre mænd og yngre kvinder. Hele oplevelsen ved at bruge den slags datingservice er, hvad der gør det unikt. Det er ligegyldigt, om du er selvsikker eller genert. Vores side bringer alle sammen for at finde fælles kærlighed eller romantik. Singlekvinder søger ældre mænd, fordi de vil have nogle med erfaring.\netomatic.dk er en online datingside for lesbiske, som hjælper kvinder med at møde andre kvinder – på en nem måde uden at spilde tiden. Find dine drømmekvinde gennem onlinedating. Tilmeld dig ganske gratis og start din jagt efter andre singlekvinder. Søger du efter en datingside for lesbiske, hvor du kan møde singlekvinder? / Lesbisk dating. kan du forvente at finde en kvinde i dit område, der vil præcis det samme som dig. Det er ganske gratis at tilmelde sig på vores side for lesbiske.\nHer i artiklen vil du blive præsenteret for en række brugbare tips til dating som lesbisk. Hvis du er træt af at være single som lesbisk, er et rigtigt godt sted at møde andre kvinder en lesbisk datingside. Du bør dog være særligt opmærksom på, at der findes mange forskellige datingsider med forskellige formål. Der er for eksempel datingsider, der er målrettet dem, der er på udkig efter en uforpligtende flirt, mens andre er mere henvendt til kvinder, der søger et fast parforhold.\nI den forbindelse bør du overveje forinden, hvad dine intentioner er med at date, samt hvilke personlighedstræk du søger i den anden person. Dette har stor indflydelse på, hvilken datingside du bør vælge, og hvilken type kvinde du bør tage kontakt til. Du øger tilmed dine chancer markant for at finde et velfungerende forhold, hvis du gør dig disse overvejelser forinden. Der er mange kvinder, der finder det grænseoverskridende at skulle være åben omkring sin seksualitet på en offentlig hjemmeside, som en datingside jo er.\nDet er dog vigtigt, at man ikke er bange for at befinde sig i en uvant situation, men at man tør tage en chance og oprette en profil på en lesbisk datingside. Hvis man aldrig tager nogle chancer her i livet, vil der heller aldrig ske noget. Det vigtigste er i denne forbindelse, at du har en imødekommende og positiv indstilling til de kvinder, du møder, men at du samtidig er tro mod din egen intention og hensigt med at date.\nForfatter adminUdgivet 22. april 2021 Kategorier Store\nForrige Forrige indlæg: Stor pik beharet kusse sex tube escort service mari loli annoncelight piger\nNæste Næste indlæg: Hand i fissen x video porno og store bryster og mange kvinder


Galleri | Portræt\nDenne privatlivspolitik beskriver, hvordan jeg indsamler og behandler persondata når du bruger min website, bestiller ydelser og kommunikerer med mig.\nFotograf Allan Egeberg er dataansvarlig for de indsamlede persondata. Hvis du har brug for at kontakte os, kan du kontakte os på nedenstående oplysninger.\nVi indsamler og behandler typisk følgende typer af oplysninger: Et unikt ID og tekniske oplysninger om din computer, tablet eller mobiltelefon, Navn, telefonnummer, e-mail, adresse. Det vil typisk være i forbindelse med forspørgsler på bryllup\nOplysningerne bruges til at identificere dig som bruger og at kunne levere de services, du har efterspurgt. Herudover anvender vi oplysningerne til at optimere vores services og indhold.\nData om din brug af websitet, du modtager og evt. klikker på, geografisk placering, køn og alderssegment m.v. videregives ikke til tredjeparter i det omfang disse oplysninger er kendt. Du kan se hvilke tredjeparter, der er tale om, i afsnittet om ”Cookies” ovenfor.\n1.4 – Når du repræsenterer en virksomhed eller organisation, som er kunde hos Fotograf Allan Egeberg Vi indsamler information om dit navn, e-mailadresse, telefonnummer og infirmation on den virksomhed eller organisation, som du repræsenterer, samt alle andre data du giver os om dig selv på nær følsomme persondata.\nFormålet er at kunne kommunikere med dig over e-mail eller telefon og betjene dig og den virksomhed eller organisation, du repræsenterer, på den bedst mulige måde inklusive at tage hensyn til specielle ønsker eller behov eller krav og give os forudsætningerne til at tilbyde den repræsenterede virksomhed eller organisation relevant information om Fotograf Allan Egeberg og den bestilte ydelse.\nDine persondata blive delt med eksterne partnere, som behandler persondata på vores vegne. Vi bruger både eksterne partnere til nogle af vores kerneydelser samt periferere ydelser, samt til teknisk hjælp med vores hjemmeside og behandling og opbevaring af data i vores systemer. En liste over databehandlere kan indhentes ved at kontakte fotograf Allan Egeberg igennem kontaktinformationen nedenfor.\nFotograf Allan Egeberg overfører ikke data udenfor EU.\nData indsamlet under din kommunikation med os eller som del af din leveringsaftale med os vil blive slettet når du eller den virksomhed eller organisation du repræsenterer ikke længere er kunde hos fotograf Allan Egeberg. Undtagelse for dette er når 1) vi har en legitim interesse i at beholde dem i en længere periode end det, 2) hvis det er nødvendigt for at et juridisk anliggende kan blive vurderet, anvendt eller forsvaret, eller 3) hvis opbevaring er nødvendig for at opfylde juridiske grundlag. Det samme er gældende for både kunder og leverandører.\nDu har ret til at modtage en kopi af de persondata vi behandler om dig. Hvis du ønsker en kopi af dine persondata, send os da venligst en skriftlig henvendelse til din kontaktperson hos fotograf Allan Egeberg eller benyt kontaktinformationen i nedenstående sektion. For at opnå korrekt databeskyttelse kan du blive bedt om at dokumentere, at du er den, som du udgiver dig for at være.\nDu har til enhver tid ret til at få korrigere dine data, hvis de er forkerte. Hvis du opdager fejl i dine persondata eller for den repræsenterede virksomhed eller organisation, så henvend dig straks til din kontaktperson hos fotograf Allan Egeberg eller benyt kontaktinformationen i nedenstående sektion, så vi kan korrigere det.\nHvis du tror, at vi ikke behandler dine persondata på den rigtige måde, så henvend dig straks til din kontaktperson hos fotograf Allan Egeberg eller benyt kontaktinformationen i nedenstående sektion. På den måde kan vi se på din sag og forsøge at rette op på fejlen.\nFotograf Allan Egeberg\nCopyright Fotograf Allan Egeberg © 2011-2021.


Farver og tal af Hvass og Hannibal – anmeldelser og bogpriser - bog.nu\nFarver og tal Lær farver og tal med naturen af Hvass og Hannibal\nLær at tælle fra 1-10 med naturen.\nHer er masser af skønne dyr,planter og frugter at tælle og tale om alle inddelt i farver. Fanebladene gør det nemt for det lille barn at bladre i denne smukke bog, som er perfekt til indlæring af tal, farver og ord.\nHvass & Hannibal er en københavnsk design-duo med kunder fordelt over hele verden.\nI samme serie: Mønstre og former\nVi er endnu ikke stødt på en boganmeldelse af 'Farver og tal' af Hvass og Hannibal i de 362 aviser, blogs og andre medier, vi følger. Men vi har fundet 90.107 andre anmeldelser af bøger.\naf Hvass og Hannibal\nUDSOLGT - Papbog, Carlsen, ISBN: 9788711469583\nUdgivet 2016.02.15 af Carlsen


Når test og kvalitet bliver et spørgsmål om liv og død - Computerworld\nAf Systematic | Udgivet 12. januar 2021\nVerden over beror titusindvis af soldater, befalingsmænd og officerer hver dag på, at Jørgen Lund har gjort sit arbejde godt nok. Hans primære opgave som Senior Test Manager hos Systematic er nemlig at sikre kvaliteten af den kommunikations- og situational awareness–software, som er helt afgørende i felten. Uanset om soldaterne udfører militære operationer, hjælper til med humanitær indsats i katastrofeområder, slukker skovbrande eller noget helt fjerde.\n”Det kan være et spørgsmål om liv eller død, at vores produkter virker, som de skal. Det er sundt at huske på, når man sidder bag sin skærm og tester kode,” konstaterer Jørgen Lund.\nEn af Systematics primære virkefelter er udvikling og leverance af software til militært brug over hele verden, og Jørgen Lund var selv for nylig tre måneder i New Zealand for at medvirke til et omfattende testforløb i felten. Her var han og nogle kolleger med til at teste funktionaliteten af et nyt radiosystem, New Zealands forsvar overvejede at anskaffe og anvende sammen Systematics situational awareness-løsninger til brug i både Frontline og Headquarters.\n”Soldaterne skal vide, hvad der sker omkring dem, og det skal vi hjælpe dem med. Vi skal også have helt præcist kendskab til hvilke informationer, der er essentielle for dem at modtage og sende videre. Og når noget ikke fungerer, så får man besked med det samme. Det er noget andet end eksempelvis at sidde og teste compliancesoftware til den finansielle sektor – og utroligt interessant,” siger Jørgen Lund.\nI de mere omfattende testforløb arbejder Jørgen Lund tæt sammen med kolleger fra en række andre dele af virksomheden for at sikre, at alle vinkler tages i ed – og at man kan rette fejl og håndtere udfordringer i en fart.\nKombinerer testteknikker med det brede perspektiv\n”Vi har rigtig mange mennesker engageret i testen. Naturligvis test engineers, men også udviklere, drift, support og product owners er inde over og nogle gange også kunden selv. For det er nødvendigt at kombinere smalle testteknikker med et blik for, hvor og hvordan løsningen skal indgå. Her er praktiske tests i felten den endelige lakmusprøve. For det er først, når du kommer helt ud i miljøet og prøver det hele af i en sammenhæng at vi ved, om tingene faktisk virker,” siger Jørgen Lund.\nHan tilføjer, at han – i samtaler med testere i andre virksomheder – hører, at test ofte er blandt de første elementer, der nedprioriteres når der bliver rigtig travlt og en deadline nærmer sig.\n”Men hos os er det nærmest omvendt; her er test meget højt prioriteret. Der er en interesse og forståelse for test, der rækker helt op på ledelsesniveau. Det bunder i en helt basal forståelse for, at tingene skal virke. For andre menneskers liv afhænger jo af det,” siger Jørgen Lund.\n”Vi kan se, at vi gør en forskel”\nSystematic udvikler også software til en række andre sektorer, blandt andet til efterretningstjenester, hospitaler, biblioteker og forsyningssektoren. Men fælles for leverancerne er, at man ifølge Jørgen Lund gør sit yderste for at sikre, at produkterne fungerer.\n”Der er mange eksempler på, at IT-virksomheder opfylder alle punkter i udbudsmateriale og kravspecifikation til punkt og prikke – men at funktionaliteten af det leverede produkt i sidste ende halter. Eller at produktet i sidste ende måske ikke er tilstrækkeligt relevant og køres ud på et sidespor. Vores fornemmeste opgave er at sikre, at det ikke sker,” siger Jørgen Lund.\n”I sidste ende handler det om at identificere, hvad der for alvor er værdifuldt for dem, der skal bruge vores produkt. Mine kolleger og jeg er med til at sikre, at brugerne får den funktionalitet og den brugervenlighed, der er afgørende for, at de kan løse deres opgaver, og her kan vi helt konkret se, at mine kolleger og jeg faktisk gør en forskel. Det er meget inspirerende.”\nLæs mere om Systematic\nAnmeldelse: Switch OLED er en solid opdatering af Nintendos populære konsol 14:19\nTest: HP Zbook 15 er til dig der vil have en næsten ny processor og et gammelt design 22/10\nDansk cybersikkerhedsekspert: Sådan har FBI ramt REvil med deres egen medicin 22/10\nElon Musk klar med ny plan: Vil give dig lynhurtigt internet på flyrejsen 22/10\nTelmore-stifteren Frank Rasmussen er tilbage som topchef i telebranchen 22/10\nNæsten hver femte nye bil solgt i EU er elektrisk 22/10\nNu fungerer Windows 11 optimalt med AMD-processer: Se hvilke chip-typer, der er omfattet af løsningen 22/10\nNu sker det: Om to uger er IBM og Kyndryl to fuldstændigt adskilte virksomheder 22/10\nApple har verdens stærkeste brand for niende år i træk og Tesla stormer frem: Se listen her 22/10\nBogtrilogi: Da USA var ved at gå op i sømmene 22/10


Overnatning - The Funky Forest\nSov midt i trætoppene med springende egern og smukke fugle lige uden for de panoramiske vinduer i rolige naturlige omgivelser. Start dagen med den inkluderede økologiske morgenmad og en kop friskbrygget kaffe eller te – en helt unik oplevelse med det 100 år gamle egetræ som nærmeste nabo. Lad dig omfavne af en magisk naturoplevelse tilsat fuld komfort; kvalitetssenge, eget køkken, bad, toilet og gulvvarme.\nNår du booker Trætophuset, kan du tilkøbe adgang til Birkehytten beliggende 20 meter længere inde blandt træerne. Hyttens indretning indbyder til ro, refleksion og afslapning i ét med naturen. Nyd en velfortjent pause fra hverdagen med din yndlingsbog, eller medbring en yogamåtte fra Trætophuset og oplev et helt særligt rum for din morgenpraksis.\nForan Birkehytten finder du den smukke terrasse bygget omkring en birkestamme. Fyld picnickurven og nyd en udendørs frokost tilsat fuglefløjt og bølgende vind gennem trækronerne. Når mørket falder på, danner Birkehytten rammen for overnatning for 2 personer. I tillæg til Trætophuset giver det mulighed for overnatning for i alt 6 personer.\nGør din oplevelse ekstra sanselig og tilvælg adgang til den eventyrlige brændefyrede sauna med plads til 6 personer. Her kan du nyde varmen fra den knitrende brændeovn, mens saunaolierne fylder rummet med noter af citrus, gran og eucalyptus.\nSom overnattende gæst er økologisk morgenmad altid inkluderet i dit ophold, så du kan få den bedste start på dagen. Morgenmaden indeholder hjemmebagt brød, smør, marmelade, æg, yoghurt, superfood müsli, frisk frugt samt fri kaffe og te. Alt, hvad du behøver, finder du i køkkenet, så du kan gøre morgenmaden klar i dit eget tempo – du behøver blot at varme brødet og koge ægget.\nØnsker du også forplejning til frokost eller aftensmad, tilbyder vi lækre tapasbakker inkl. brød og smør. Der kan vælges mellem flere typer – vegansk, vegetarisk, fisk, kød eller mix. Vi tager gerne højde for allergier og intolerancer i såvel morgenmad som tapas – sørg blot for at nævne det, når du booker dit ophold.\n/nat (2 pers.)\nKapacitet 4 pers.\nVed 5-6 personer Tilkøb Birkehytten\nType 1 Vegansk\nType 2 Vegetarisk\nType 3 Fisk\nType 4 Kød\nType 5 Mix


transportnyhederne.dk » Persontransport » Ansatte i transportsektoren med gyldigt coronapas kan arbejde uden mundbind\nTorsdag 2. december 2021 kl: 12:58\nReglerne for krav om mundbind eller visir for ansatte i bus, tog, færge og anden kollektiv transport samt indenrigsfly er blevet justeret, så det fremover bliver muligt for den enkelte ansatte at blive undtaget krav om mundbind, hvis de kan fremvise et gyldigt coronapas\nFra mandag 29. november skal både passagerer og ansatte i bus, tog, færge og anden kollektiv transport samt indenrigsfly som udgangspunkt bære mundbind eller visir. Ansatte kan dog blive undtaget, hvis de har et gyldigt coronapas og arbejdspladsen stiller krav om coronapas for alle.\nDen mulighed er blevet udvidet til også at gælde, selvom der ikke kræves fremvisning af coronapas for alle ansatte.\nI praksis betyder det, at den enkelte ansatte kan blive undtaget kravet om mundbind eller visir, hvis vedkommende kan fremvise gyldigt coronapas. Det vil fortsat være op til arbejdsgiveren at kontrollere medarbejdernes coronapas.\nDen mere fleksible implementering af reglerne er blevet til efter dialog med arbejdsmarkedets parter og trådte i kraft onsdag 1. december.


Feriehus i Rovinj | NOVASOL.DK\nForside / Destinationer / Kroatien / Istrien / Rovinj\nSom skudt op af havet, ligger Rovinj på en halvø og knejser. De marmorbelagte gader og snoede stræder summer af liv, og på byens torve, kan I slå jer ned med en kop kaffe eller et glas vin. Øverst oppe i den gamle bydel ligger St. Euphemia kirken med en fantastisk udsigt over Rovinjs skærgård. Langs havnen finder I masser af restauranter og bådudflugter. Rovinj er både pittoresk og livlig på en gang, og atmosfæren er afslappet og hyggelig, hvilket altsammen er med til at gøre det til en oplagt destination at leje et feriehus i Kroatien i. Når I lejer et NOVASOLs feriehus i Rovinj, bor I enten direkte i centrum, i udkanten af byen, eller i en af de små landsbyer, der ligger i nærheden af Rovinj.\nStrande nær jeres feriehus i Rovinj\nStrandende omkring Rovinj består overvejende af småsten eller grus. I centrum er der flere steder små trapper til havet, så man kan tage en forfriskende dukkert. På klipperne omkring trapperne, ligger lokalbefolkningen og soler sig. I centrum finder I også strandbaren Mulini Beach bar, hvor I kan slænge jer i bløde hynder, mens I nyder en iskold drink og den fantastiske udsigt til skærgården.\nI Lone Bugten finder I den mest besøgte strand i Rovinj. Stranden er børnevenlig og her er mulighed for at købe forfriskninger. Lone bugten ligger ca. 15 minutter gang fra centrum.\nTil fods kan I også komme til strandene Stari Grad og Monte, hvor man kan man springe i vandet fra klipperne. Man kan ikke køre til disse strande i bil, da Rovinjs centrum er bilfrit. De bedste strande finder man på St. Catherine Øen, som ligger få min. sejlads med taxibåd fra Rovinj. På øens østlige side, findes der flere dejlige sandstrande i de klippefyldte bugter.\nHvis I kører langs kysten fra Rovinj, kan I sagtens finde jeres helt egen private badevig.\nTip: Husk badesko, snorkel og svømmefødder.\nAttraktioner og seværdigheder nær Rovinj\nRovinjs gamle bydel er en seværdighed i sig selv! Start jeres tur gennem byen oppe ved kirken, og bevæg jer gennem de brostensbelagte gader ned mod torvet og marinaen. Undervejs kan I udforske alle de sjove lokale kunsthåndværkbutikker og gallerier. I kan også tage en tur i Rovinj Akvarium som er dateret helt tilbage til 1891 og er et af de ældste akvarier i verden. En kort sejltur med taxibåd, bringer jer til skærgårdsøerne St. Andrew og St. Catherine, hvor der findes mere end 450 plantearter. Hvis I er interesserede i fugle, bør I besøge Palud, som er et ornitologisk reservat som huser utallige fuglearter.\nFra Rovinj, kan I let køre til andre interessante byer på Istrien. Besøg f.eks. Groznjan, der ligger i bjergene i Istriens bagland – her finder I den rendyrkede idyl i de små gader, hvor duften af blomster og træer hænger tungt. I Groznjan bor der en del kunstnere, som både udstiller og sælger deres kunsthåndværk fra små boder og butikker. I bjergene ligger også svampe – og trøffelbyen Motovun. Her kan I se en rigtig trøffelgris arbejde, og I kan købe lækre svampe og trøffel specialiteter. Tag på en dagstur med båd til nationalparken Brijuni, hvor naturen er helt overvældende, eller I til Venedig, der ligger lige overfor Rovinj på den Italienske side af Adriaterhavet. Hvis I bor lidt uden for Rovinj, kan I sagtens tage bilen ind til byen. Mod gebyr findes der gode parkeringsmuligheder som er overvågede og velfungerende.\nAktiviteter og shopping nær jeres feriehus i Rovinj\nDer findes flere afmærkede vandre- og cykelstier i området omkring Rovinj. Har I mod på at klatre, er det muligt i Limska Draga og Golden Cape Skovpark. Beliggenheden ved havet, gør Rovinj oplagt for alle slags vandsport. Lej en kajak eller en vandcykel og udforsk kysten. Der er også super gode snorkel muligheder langs kysten, hvor klipperne er hjemsted for både fisk og skaldyr.\nDer er utrolig mange fine butikker i Rovinj. Her kan I få næsten alt hvad hjertet begærer og til relativt lave priser. I udkanten af byen, ligger turistboderne side om side med et kæmpe udvalg af kopivarer – pas på – det kan blive en dyr fornøjelse i tolden!\nMad og drikke til ferien i Rovinj\nDet kroatiske køkken er baseret på friske råvarer, der kræver et minimum af tilberedning. Kød stegt over åben ild, friske grøntsager og masser af fisk og skalddyr er på menuen. Trøfler, gnocchi og asparges er andre af områdets specialiteter. I selve Rovinj findes der mange gode restauranter, men I bør også køre lidt ud i oplandet og besøge en lokal Konoba. Her får I det lækreste oksekød stegt over åben ild, og salaten plukker kokken i køkkenhaven, når I har bestilt den! Der produceres vin på mange af gårdene i området, og I kan altid holde ind og få en smagsprøve. Prøv også den lokale øl – det er slet ikke dårlig.\nLige ved indgangen til Rovinj ligger der et stort fødevarer marked, som frister med de lækreste frugter og grøntsager. Når I bor i en feriebolig i Istrien fra NOVASOL feriehusudlejning, kan I tilberede lækre måltider hjemme på terrassen og nyde dem i ro og mag.\nNOVASOLs ferieboliger i Rovinj\nNår I har valgt Rovinj som mål for jeres ferie i Kroatien, så glæd jer over det store udvalg af ferieboliger som I kan leje i Rovinj og området omkring. NOVASOL Feriehusudlejning har i alt mere end 12.000 ferieboliger til leje i Kroatien. I og omkring Rovinj har I valget mellem flotte feriehuse med egen pool, hvor I rigtig kan nyde jeres ferie i helt private omgivelser. I kan også vælge blandt mange forskellige ferielejligheder i Rovinj - nogle med en meget central placering ift. Rovinj, Der er også mange dejlige feriehuse, som er renoveret med en fin sans for den kroatiske byggestil. Her vil I virkelig kunne få en autentisk ferieoplevelse, ved at bo i omgivelser der emmer af historie.


Indsendt af Bettina kl. 14:33 3 kommentarer:\nNu er det da vist på tide, jeg får skrevet et lille hej. Det er utilfredsstillende, at mit sidste indlæg omhandler, jeg stopper i Risskov, og så skriver jeg ellers ikke mere.\nJeg kan med glæde berette, at jeg jo er startet på mit nye arbejde. Det går over al forventning. Det er som om, jeg er kommet hjem. Jeg stortrives og er glad! Jeg har travlt. Rigtig travlt. Men det går godt. Mit humør kan godt følge med.\nAngående spiseforstyrrelsen - jeg er jo ikke lige blevet rask så´n bare lige. Men jeg har det bedre. Mit fokus har skiftet, og jeg tænker ikke så meget på mad og krop. Eller - jeg tænker i hvert fald ikke så meget på min krop. Før mærkede jeg på min mave adskillige gange i løbet af en dag. Nu gør jeg det måske hver 2. dag. Det er rart. Ydermere er jeg begyndt at gå i shapewear undertøj. Så mærker jeg ikke min mave, og det er faktisk godt!\nMed hensyn til spisning så er jeg jo på vedligehold. Det går okay, synes jeg. Jeg prøver at overholde min kostplan på arbejde. Det går egentlig fint. Der hvor det bliver svært er, når der sker noget anderledes. Når der er rundstykker til morgenmøde. Når der er kage til eftermiddag eller til møde. Når der er sandwich til frokost. I de tilfælde har jeg en tendens til at kompensere og lade det anderledes mad fylde alt, alt for meget. En eller to pebernødder kan pludselig blive til et helt mellemmåltid. Der skal jeg altså virkelig passe på. Et måltid er et måltid. En pebernød eller to er udover!\nJeg går til vægtkontrol ved min læge hver 14. dag. Sidst havde jeg tabt ½kg. På onsdag skal jeg vejes igen. Tror jeg har tabt mig igen... i følge vores egen vægt 1-1½ kg. Hvis det er tilfældet, må jeg øge min kostplan. jeg går jo en masse på arbejde.\nMen - summa summarum: Jeg har det bedre, end jeg har haft det længe. Jeg trives og er glad. Jeg har overskud. Jeg kan sige fra, når der bliver for travlt. Jeg er glad og tilpas! Min krop er okay, og det er jeg også :-)\nJeg ved ikke, om jeg fortsætter med at skrive blog. Nu må vi se.\nTænker på jer alle og følger jeres blogge, selvom jeg ikke lige får skrevet til jer. Men I er i mine tanker!\nIndsendt af Bettina kl. 15:24 7 kommentarer:\nAfsluttes i Risskov\nAltså – lovede jo at skrive efter besøg i Risskov i torsdags, men jeg har haft travlt. Havde fødselsdag fredag og skulle selv til fødselsdag lørdag. Men bedre sent end aldrig.\nDa jeg skulle vejes torsdag, var jeg mentalt klar til at veje målvægt. Jeg havde mailet diætist med forslag til vedeligeholdelseskost. Så viser vægten sgu for lidt. Havde tabt mig 500 gram. Så nu er der 1 kg endnu L Og hvad værre er – de afslutter mig! Det er sgu surt. Jeg havde virkelig håber på, jeg kunne få hjælp til vedligehold. Jeg har været på vedligehold to gange og begge gange har jeg tabt mig så meget, jeg skulle på øgning igen. Nu er jeg så all alone… Snart i hvert fald. Har en tid mere med gruppen, da det åbenbart er meget vigtigt at sige farvel. Derudover har jeg en tid mere ved psykolog, så vi kan afslutte. Vi skulle egentlig have afsluttet i torsdag, men snakken gik J Jeg er ikke helt, helt afsluttet. Hvis jeg kommer på målvægt og holder den i 3 måneder, så er jeg velkommen tilbage til det der KOP gruppe. Ved sgu ikke. Er lidt øv over det hele. Tror godt, jeg kan klare det.. men det er sgu lidt skræmmende at stå alene. Specielt nu hvor alle mine tanker er beskæftiget med nyt arbejde og projekt. Der er altså ikke så meget plads til mad. Ville godt have hjælp til at få gode nye vaner på arbejde. Jeg er jo heldigvis ikke helt alene. Viktor skal nok støtte op. Det skal nok gå.\nEllers alt vel herfra J Er stadigvæk totalt lykkelig over at skulle starte på arbejde til november!\nIndsendt af Bettina kl. 12:22 7 kommentarer:\nEr her endnu :-)\nDet er længe siden. Jeg har egentlig ville skrive længe, men mit hoved har været fyldt op af mange ting. Allervigtigst – jeg har fået arbejde! Randers bibliotek søgte en børne bibliotekar. Jeg vil rigtig gerne arbejde dernede, så jeg sendte en ansøgning, selvom jeg jo ikke er helt færdiguddannet endnu. Kort fortalt kom jeg til samtale – og fik jobbet! Trods manglende erfaring. De har selvfølgelig set på min pædagog uddannelse og vurderet, jeg kan bruge meget derfra. Så fra 1. november er jeg både børne bibliotekar på fuld tid og studerende på lige så fuld tid. Det bliver hårdt! Men jeg kan gøre det. Det er jo min drøm! Jeg føler mig glad og priviligeret.\nHvordan det kommer til at påvirke min måske fremtidige behandling i Risskov, ved jeg ikke. Jeg skal jo måske afsluttes – og måske ikke. I onsdags var der mestringsgruppe som vanlig. Der havde jeg taget de rigtige 500 gram på, og så var der jo kun ½ kg tilbage. I morgen skal jeg ned til psykologen og høre, hvad de har aftalt på konference. Måske bliver jeg afsluttet – måske får jeg en chance mere. Men jeg skal også lige have styr på ny vagtplan. Jeg kan jo nok ikke holde fri hver onsdag for at få behandling. Min drøm er, at jeg kan fortsætte de individuelle samtaler lidt tid. Jeg er topmotiveret stadigvæk… eller hvis jeg skal være ærlig, er alt med spiseforstyrrelse totalt trådt i baggrunden, og det ved jeg jo godt er farligt. Det er vigtigt, jeg får gode vaner fra start på biblioteket angående maden. Jeg skal spise! En bibliotekar står meget op og går meget, så jeg ved godt, der er nemt at falde i og ønske at tabe sig bare lidt. Det vil jeg ikke.\nJeg er omtrent på målvægt, tror jeg. Jeg synes, jeg er tyk. Det er lidt svært at vænne mig til. Men jeg forsøger at sige, det er okay. Min krop er okay. Jeg har et godt liv. Masser af kærlighed; det er sgu da vigtigere end at passe bukser i størrelse 34.\nIndsendt af Bettina kl. 11:30 4 kommentarer:\nMåske afslutning i Risskov\nSå er jeg måske ved vejs ende i Risskov. Efter at have øget fint et par uger, var der vejedag i onsdags, og der havde jeg så ikke taget på. Jeg skulle være nået målvægt, men jeg mangler stadigvæk 1.3 kilo. Det er jo bagateller, men de havde jo advaret… Nu må jeg afvente og se. Indtil videre har jeg stadigvæk en tid i mestringsgruppe på onsdag og tid ved psykolog om 14 dage. Mon ikke jeg kan fortsætte, hvis jeg når målvægt? Jeg håber det faktisk. Jeg er kommet rigtig langt, og jeg ønsker at komme længere.\nJeg er ved at konfrontere min frygt mod at mærke sult og lyst. Det har jeg aldrig turdet før! Så jeg er kommet et godt stykke, synes jeg. Men vægten er jo vigtig. Jeg ved det…. Skal nok få øget det sidste, så jeg kan komme på vedligehold. Er faktisk lidt nervøs for at skulle holde vægten. Nu har jeg i over to år skulle tage på. Det vil sige jeg var forholdsvis sikker, hvis jeg bare spiste lidt under vægtøgning. Men ved vedligehold er det anderledes. Derfor vil jeg gerne have støtten i Risskov. Nå, vi må se, hvad de siger. Uanset hvad så kæmper jeg videre!\nVar til koncert i lørdags med Viktor i Herning. Vi så Peter Gabriel. Ret fed koncert! Vi spiste ude hele dagen og overnattede på hotel med buffet om morgenen. Eddermame skræmmende – men det gik godt! Jeg spiste fint anderledes mad og følte på intet tidspunkt, jeg mistede kontrollen, som jeg ellers altid er bange for.\nMandag var min veninde og jeg i Ålborg hele dagen. Vi spiste ude 2 gange. Det gik godt! Om aftenen var vi til koncert med Michael Falch! I love him J\nDa jeg var ved psykolog, udtrykte hun bekymring over mit aktive sociale liv. Mens jeg har været i Risskov denne gang har jeg været ude og rejse et par gange, været til tre koncerter, sovet på hotel og spist ude en del gange. Hun var bekymret for økonomien i det og om jeg flygtede. Det er vildt morsomt, at hun ser mig sådan. Jeg er jo bare en totalt kedelig sofakartoffel J Men lige i denne periode har jeg været mere aktiv socialt, end jeg har været de sidste mange år. Jeg kunne berolige hende. Jeg har penge nok, og jeg flygter ikke… i hvert fald ikke ret meget…. J\nIndsendt af Bettina kl. 15:59 10 kommentarer:\nJeg har lynende travlt, men jeg ta´r den med ro!\nSikke en travl uge. Jeg synes, jeg går fra at lave nul og niks til at lave en hel masse. Bare det at skulle noget hver dag, det er faktisk hårdt! I går måtte jeg lægge mig med ondt i hovedet efter skole. Det var et mareridt at tage med offentlig transport og have det skidt. Men udover travlhed så har jeg det godt!\nJeg vat i styringsgruppernes i onsdags. Det var ret fint! Jeg er kommet rigtig langt i min behandling. Der er mange ting, der er blevet meget lettere. Bare det der med at gå ud og spise – det er faktisk okay! I morgen skal vi til koncert og overnatte på hotel bagefter. Det er altså rigtig mange måltider udenfor hjemmets trygge rammer. Selvom det selvfølgelig er lidt svært, så er det ikke i nærheden af at være så angstprovokerende som det har været. Jeg fortalte om det i gruppen, fordi jeg synes faktisk, jeg er ved at være en succes historie, og det vil jeg gerne dele.\nDet er sjovt en forskel der er at spore fra sidst, jeg var i gruppe. Der var jeg slet ikke klar til at være et forbillede, som de andre der havde gået der længe. Jeg ville være den dårligste stadigvæk. Fik det så dårligt hvis en behandler sagde: ”Bettina du kan jo fortælle, om det ikke bliver nemmere med tiden.” Det magtede jeg bare ikke. Ville ikke være god! Måske anoreksien der bestemte det. Nu må jeg godt være god. Det er okay at komme med håb til andre. Samtidig er det også okay at erkende, at der stadigvæk er ting, der er svære.\nDet er svært at blive ved med at fastholde motivationen måltid efter måltid. Andre mennesker springer jo over i ny og næ, hvis de er mætte. Den luksus kan jeg ikke tillade mig… endnu J\nIndsendt af Bettina kl. 13:17 1 kommentar:\nFrokost på Graceland\nI går kom mine forældre på besøg. Vi skulle på shopping inden frokost. Ren hygge. Vi fik besøgt en masse forretninger. Så var det tid at finde et sted at spise. Desværre var det af en eller anden grund temmelig besværligt i Randers midtby en lørdag eftermiddag i kulde. ”Vi serverer ikke mellem 14 og 17”. ”I kan godt spise her – men så er det udenfor”.\nDet endte derfor med, vi aftalte at tage ud på Graceland og spise. Min mor havde tidligere luftet ideen for Viktor. Hun mente dog ikke, jeg ville spise derude. Stor var hendes glæde, da jeg senere sagde, jeg havde LYST til burger. At lysten primært fremkom af det faktum, jeg havde sprunget formiddagsmad over og derfor havde brug for ekstra, behøver jeg vel ikke at nævne :-)\nUd på Graceland med os. Der er en Diner, der serverer amerikansk mad, og det har fået ret fine anmeldelser. Klokken var efterhånden over 15.30, så jeg var faktisk blevet sulten! (Ja – vildt!) Jeg bestilte en almindelig burger med coleslaw og fritter. Den kom. Den var stor. Bøffen var stor. Brødet var hvidt. Pomfritterne mange. Damn! Men ved I hvad? Jeg spiste hele burgeren og lidt pomfritter, og det er den bedste burger, jeg nogensinde har fået. Den smagte virkelig godt! Jeg formåede endda at sige det, mens vi spiste. Jeg nød den!\nJeg var mæt efter burgeren. Viktor og stedfar ville have dessert. Min mor ville have kaffe. Jeg ville først ikke have noget. Men efter lidt tænketid besluttede jeg at få en bananmilkshake. Jeg vidste, jeg ikke ville være hjemme til eftermiddagsmad, så det var en god beslutning. Og jeg kan rigtig godt lidt milkshakes. Og den smagte virkelig godt! Sådan! Ingen dårlig samvittighed. Kun glæde over en god dag i godt selskab.\nDa vi kom hjem, kunne ingen af os spise aftensmad. Det er jo helt normalt... men jeg ved jo godt, det ikke var perfekt i forhold til vægtøgning.\nHavde jeg nu ikke skulle vægtøge, havde det været perfekt. Men – det er okay, synes jeg, fordi jeg også er ved at være et sted i min helbredelse, at alt det andet også betyder en del. Fokus skal væk fra maden, og jeg er på vej. Skal bare lige tage de sidste par kilo på, så er jeg fri!\nMin mor og jeg på Graceland\nIndsendt af Bettina kl. 12:36 10 kommentarer:


Arkivskab med fortrolige dokumenter fisket op af Svendborgsund | TV2 Fyn\nArkivskab med fortrolige dokumenter fisket op af Svendborgsund\nEt arkivskab, der blev stjålet fra borgerservice i Svendborg Kommune kort før jul, er fundet i Svendborgsund.\nHvis forventningen var at slippe afsted med et stort pengebeløb, må den eller de personer, der kort inden jul brød ind på borgerservice i Svendborg Kommune og stjal et arkivskab, være blevet slemt skuffede. Skabet indeholdt først og fremmest vielses- og prøvelsesattester.\n04. jan 2021, kl. 12:04\nEt arkivskab fuld af personfølsomme dokumenter blev lørdag fundet i Svendborgsund.\nArkivskabet viste sig hurtigt at være det, som natten mellem 22. og 23. december blev stjålet fra borgerservice i Svendborg Kommune, og som indeholdt vielses- og prøvelsesattester med personfølsomme oplysninger om flere end 870 borger.\nArkivskab med personfølsomme dokumenter stjålet fra borgerservice\nFundet glæder afdelingsleder for borgerservice i Svendborg Kommune, Birgit Bondesen, der fortæller, at arkivskabet blev fundet på lavt vand tæt ved havnen sidst på eftermiddagen lørdag af Fyns Politi.\n- De havde fået et tip om, at det lå og skvulpede ved den gamle Kellogg's-fabrik, siger hun.\nDerefter blev de våde dokumenter samlet, skabet fisket op af havnen med en kran, inden politiet kontaktede kommunen.\nUmiddelbart ser det ud som, at alle vielses- og prøvelsesattesterne er fundet sammen med skabet. Men selvom de er tilbage, er de berørte borgere nødt til at handle på samme måde, som hvis dokumenterne var forsvundet.\n- At de er tilbage ændrer ikke ved, at datatabet er sket, siger Birgit Bondesen.\nAlligevel er hun glad for, at både skab og dokumenter trods alt er fundet.\n- Der er den helt menneskelige lettelse i, at vi har det tilbage i vores varetægt, og at det umiddelbart er intakt, siger hun.\nFyns Politi bekræfter, at skabet og dokumenterne er fundet og har ikke yderligere at tilføje til sagen på nuværende tidspunkt.\nMandag ringer telefonen:


Sol over Bækgaarden i dag - Ridehesten.com\nSigne Kyhl Gøtske og Palido Foto:Ridehesten.com\nHeidi Nyhus Jensen på Landlystes Zarina Foto: Ridehesten.com\nJulie Voldgaard Hansen på Cindy Foto: Ridehesten.com\nSiden i går har spring-ekvipager fra det meste af Jylland og Fyn konkurreret om de flotte ærespræmier på Bækgaarden ved Skanderborg. Her er der nemlig blevet afholdt C-stævne i springning for heste på stedets dejlige faciliteter.\nDagens første klasse, LB1*, blev vundet af Heidi Nyhus Jensen på Landlystes Zarina. Ekvipagen gennemførte både hovedrunde og omspringning med 0 fejl og en tid der var over 2 sekunder hurtigere end klassens to’er; Sofie Østergaard Jensen på Verona HS. Tredjepladsen gik til Emma Sofie Røy på Helena\nLA2** havde 52 ekvipager til start, men det var Signe Kyhl Gøtske og Palido, som klarede sig fejlfrit og hurtigst gennem banen. Tiden lød på 51,54 sek. På andenpladsen blev det Julie Bjerregaard på Arola, mens tredjepladsen gik til Frederikke Smed Busse på Firlefanz.\nI dagens sidste klasse, MB2**, blev der redet til i omspringningen. Over målstregen i den hurtigste tid var Julie Voldgaard Hansen på Cindy. Ekvipagen skar hjørnerne og endte med tiden 27,36 sek. Lige efter dem, og ind på en andenplads, var det Alexander Mark og Ecum S. Tredje-, fjerde- og femtepladsen gik til Rikke Haastrup Kristensen på henholdsvis TM Las Vegas, Catalina og Volstrups Caroline.\nLæs også: Succesfuld start ved Bækgaarden Horse Festival


Påbud og daglige bøder Ved lov nr. 1344 af 19. december 2008 er der fra 1. januar 2009 skabt mulighed for at give et påbud om overholdelse af nærmere anførte regler, samt mulighed for at pålægge daglige bøder indtil påbuddet efterleves, i bl.a. chokoladeafgiftsloven, emballageafgiftsloven, mineralvandsafgiftsloven, spiritusafgiftsloven, tobaksafgiftsloven, øl- og vinafgiftsloven samt i opkrævningsloven. Se om daglige bøder i P.3 i Processuelle regler på SKATs område.\nPolitiets bistand efter denne bestemmelse gælder alene bistand til overvindelse af fysiske hindringer for eftersynets gennemførelse, og det er den stedlige politidirektør, der afgør, om politiet skal bistå SKAT ved eftersynet.\nMed lov nr. 1344 af 19. december 2008 er der i chokoladeafgiftsloven, emballageafgiftsloven, mineralvandsafgiftsloven, spiritusafgiftsloven, tobaksafgiftsloven samt øl- og vinafgiftsloven skabt mulighed for, at told- og skatteforvaltningen kan indføre et særligt lovliggørelsesmærke, fx et klistermærke, stempel eller lignende, på varer, som er ulovligt indført og eventuelt har været beslaglagt, hvis varerne efterfølgende lovliggøres ved betaling af afgift mv.\nSKAT har endnu ikke udnyttet muligheden for at indføre en sådan mærkningsordning, ved fastsættelse af administrative regler herom.


Skolereform med dårligere undervisning bør revideres – Folkeskoleforældre\nVores børn får med skolereformen en ringere undervisning. Det viser bl.a. det øgede antal af vikarer i skolen samt en ny rundspørge blandt skolelederne. Derfor må de ansvarlige politikere hurtigst muligt indse, at skolereformen skal revideres, så fagligheden reelt kan løftes for vores børn. Fx ved at give dispensation for skoleuger på 28, 30 og 32 timer.\n62,8 procent af skolelederne vurderer i en spritny rundspørge, at lærerne på deres skole bruger mindre tid på forberedelse på grund af lærerenes arbejdstidsregler, og at det går det ud over kvaliteten af undervisningen. 3 ud af 4 skoleledere mener ligefrem, at den mindre forberedelsestid ’i høj grad’ eller ’i nogen grad’ har negative konsekvenser for undervisningen. Oven i det ses en eksplosion af uuddannede vikarer for vores børn.\n”I Folkeskoleforældre er vi ikke overraskede. Vi finder det meget naivt, at nogen seriøst har forestillet sig, at mindre tid til forberedelse skulle give undervisning af højere kvalitet. For uanset, hvad man mener om reformens længere skoledage og understøttende timer, er de reelt finansieret ved, at lærerene underviser flere lektioner og der af følgende lavere kvalitet i undervisningen,” siger Thomas Høi, bestyrelsesmedlem i Folkeskoleforældre.\nAndreas Rasch-Christensen, der er forskningsleder ved VIA University College, mener ligeledes, at der er grund til at tage rundspørgen alvorligt.\n”Hvis lærerne skal levere kvalitet i undervisningen, og hvis de flere undervisningstimer, som eleverne får med skolereformen, skal have effekt, så kræver det forberedelse til lærerne. Problemet er, at dele af reformen ser ud til at være underfinansieret. Der er lærere, der underviser 28 lektioner, hvilket er helt vanvittigt”, udtaler han til Politiken.\nI Folkeskoleforældre er vi enige. Vi får dagligt henvendelser fra forældre, der oplever en ringere undervisning for deres børn. I dag kan man desuden læse, at 84% af TV2.dks læsere mener, at undervisningen er blevet dårligere siden reformen. Hvornår får de ansvarlige politikere øjnene op for, at deres reform er en dødssejler og at der er behov for revideringer nu, så børnene sikres en ordentlig faglig undervisning?\nFolkeskoleforældre foreslår (igen), at der akut gives mulighed for dispensation af reglerne om skoleuger på 28, 30 og 32 timer.\n”På den måde kan man så sikre sig, at det faglige minimumstimetal på 19, 23 og 24 timer bliver overholdt. Så kan skoler og kommuner selv vurdere, hvor mange ressourcer der kan afsættes til pauser, yderligere faglig undervisning og understøttende undervisning. Ordentlig faglig undervisning bør være første prioritet,” forklarer Thomas Høi.\nSkoleledernes formand, Claus Hjortdahl udtaler desuden, at ”Mange kommuner har så stram en økonomi, at ledelsesrummet til skolelederen er en ren illusion, fordi der kun lige er lærere til at dække det mest nødvendige”. I Folkeskoleforældre er vi dog ikke tilfredse med ”det mest nødvendige”! Det giver ikke høj faglighed eller øget trivsel. Skolereformen er solgt som et kvalitetsløft, hvis formål bl.a. er at udfordre alle elever, så de bliver så dygtige, de kan. Men hvordan skal dét dog lade sig gøre, når kvaliteten af undervisningen i folkeskolen er under pres? Hvordan skal det lade sig gøre, når sygemeldingerne blandt lærerne eksploderer og hverdagen for vores børn byder på uuddannede vikarer en masse?\nDer er behov for en revision af skolereformen nu!\nFor yderlige oplysninger og uddybning kontakt Thomas Høi: thomas.hoi@folkeskoleforaeldre.dk – tlf: 61996921\n← Ansvarlig politisk stillingtagen og aktion efterlyses\nForældre er ikke begejstrede for skolereformen →


Om psykoterapeut og parterapeut Kirsten Østrup - Mind Me Amager\nHvad og hvem er Mind Me egentlig?\nMit navn er Kirsten Østrup, og jeg er privatpraktiserende psykoterapeut på Amager i København. Jeg medlem af Dansk Psykoterapeutforening. Jeg tilbyder parterapi samt psykoterapi til voksne og teenagers, som er i krise eller blot ønsker udvikling\nJeg er certificeret Stressbehandler og laver både sygdoms-\nforebyggende og genopbyggende behandlinger for\nsundhedsforsikringen PrimaCare og også for private.\nOg så er jeg Performance Coach. Dvs. at jeg laver udviklingsforløb som handler om at blive en stærkere performer og bedre til at lave PowerPoint præsentationer (eller fremlæggelser). Det gør jeg både for virksomheder, private og på folkeskoler. Jeg har en fortid som danser, så mine redskaber er utraditionelle og effektfulde.\nNår du bevæger kroppen, bevæger du mennesket\nI mine mange år som danser, koreograf og underviser har jeg arbejdet utrolig meget med udtryk og formidling. Alt hvad vi gør og ikke gør er en uafbrudt strøm af kommunikation.\nDet er den måde, vi skaber relationer på.\nSom børn lærer vi at udtrykke os på en ganske særlig måde, som giver os mest mulig tryghed og kærlighed. Senere i livet kan vi opleve, at den strategi må ændres, fordi en ny livssituation kræver det – fx i parforhold eller i jobsituationer. Det kan være svært og kræver nogle gange andre øjne at se sig selv i et nyt lys. Et arbejde som for de fleste mennesker er både interessant og meget lærerrigt.\nSom terapeut er min rolle at være facilitator i den forandringsproces – noget jeg tager alvorligt og er meget ydmyg omkring.\nPersonlig udvikling handler om at komme hjem til sig selv – at blive bedre til at tage sig selv alvorligt.\nDerfor navnet Mind Me.\njeg har stor fokus på, at du i samtalen kan føle dig tryg\nJeg medlem af Dansk Psykoterapeutforening. Jeg tilbyder parterapi samt psykoterapi til voksne og teenagers, som er i krise eller blot ønsker udvikling og sparring.\nJeg er certificeret Stressbehandler og laver både sygdomsforebyggende og genopbyggende behandlinger for sundhedsforsikringen PrimaCare og også for private.\nEt samtaleforløb hos mig handler om at du får skabt klarhed over de problematikker, som du ønsker at få vendt.\nMetoden er enkel – jeg stiller dig spørgsmål, som åbner op for refleksion, og jeg fortæller dig, hvad jeg oplever. På den måde finder vi sammen ud af, hvad der er op og ned, og du får således et grundlag for at træffe de valg, som er rigtige for dig.\nSamtalerne vil give dig både indsigter og brugbare redskaber, som kan hjælpe dig videre i din proces. Her er det vigtigt at huske, at al læring starter med at øve sig, og at du måske vil komme til at fejle, inden du mestrer. Det er helt okay.\nJeg har stor fokus på, at du i samtalen kan føle dig tryg, så vi sammen kan fokusere 100% på din proces. Det er vigtigt, at du føler dig godt tilpas, mødt og forstået.\nsom terapeut ...\nEr jeg rolig og tålmodig. Det kræver tid og rum at opdage nye sider af sig selv.\nJeg er uddannet og eksamineret psykoterapeut inden for den gestaltterapeutiske retning (2005-2009). Min uddannelse har jeg taget på Psykoterapeutisk Institut og på Københavns Gestalt Institut – begge i København.\nUddannelsen er 4 år kombineret teori og praksis og er evalueret og certificeret af Reflektor ud fra kvalitetskriterier udarbejdet af Socialministeriet, Undervisningsministeriet samt Indenrigs- og Sundhedsministeriet i 2004 i et tæt samarbejde med Dansk Psykoterapeutforening.\nJeg har haft egen psykoterapeutisk praksis siden 2008 og er medlem af Dansk Psykoterapeutforening.\nJeg modtager løbende videreuddannelser, supervision og kurser som en kvalitetssikring og videreudvikling af mine faglige kompetencer. Bl.a. har jeg efteruddannelser og kurser indenfor:\nWebdesign, identitet og logo: Caroline Eriksen, www.byeriksengraphics.com\nProfilfotos: Henning Sjøstrøm, www.studiohennings.com\nFotos fra praksis: Sune Magyar, www.magyar.dk


Zellernød er en fantastik smuk og en god robust hasselbusk\nHasselbusken ‘Zellernød’ er en meget frugtbar hassel-sort med store, aflange hasselnødder. De modne Zellernøddekerner er behageligt milde og sødmefulde. De friske Zellernødder har en delikat, frisk nøddesmag, mens de nødder du gemmer til senere brug opnår en fyldigere smag. Skallen på en Zellernød er middelkraftig. Med en Zellernød Hasselbusk i haven får du en hasselbusk du vil kunne glæde dig over i mange år.\nUdfyld formularen neden for, så informerer vi dig, når vi igen får Zellernød - Hasselbusk på lager.\nStorfrugtet hassel Zellernød\nCorylus Avellana ‘Zellernød’- rigtbærende hassel med aflange, velsmagende nødder\nSætter du blot en enkelt hasselbusk, vil den kun bære frugt, hvis du i forvejen har andre hasler i nærheden. Vil du sikre dig gode bestøvningsforhold for din hassel, skal du plante flere forskellige sorter i din have. Du kan f.eks. sætte hasselsortern ‘Webbs Price’ og ‘Nottingham’ sammen med din ‘Zellernød’. Er Zellernød dine favorit, kan du evt. kombinere med den dekorative sort ‘Rød Zellernød’.\nHasselbuskene blomstrer i foråret, ganske tidligt, allerede i januar-marts. Hasselnødderne sidder placeret parvis eller enkeltvis på en Zellernød-busk. Når du vælger en Zellernød-hasselbusk får du en sund og kraftig plante af middelkraftig vækst. Placerer du dine hasler i sol og læ, eller evt. halvskygge, vil de trives godt.\nNår hasselnødderne er tørret, kan de gemmes til senere brug. Hvis du placerer dem hvor der er tørt og køligt, holder de sig bedst. Hasselnødder er meget næringsrige og vil være et godt mellemmåltid i de kolde vintermåneder. Du kan også anvende nøddehøsten til skønne desserter og lækkert hjemmebag.\nHassel buske er fantastiske planter at have i haven, friske nødder, og gode grene til at lege med for børnene. Den er en god busk for fugle, egern og insekter.\nStorfrugtede hasselnøddebusk som bliver op til 5 meter høj og 3 meter bred.\nDer skal to forskellige sorter af hasselbuske til, for at få nødder.


Undgå mobile | SPAREGRISEN\nUndgå mobile “overraskelser”\nmaj 21, 2008 Astrid 1 Comment\nAlle børn har idag mobiltelefoner. De færreste af dem er klar over, at det kan bruges som betalingsmiddel. Politiken skriver idag om det – igen. Der kan derfor ikke advares nok – trods en del offentlighed omkring emnet, eksisterer det stadig! Og de overraskelser, jeg taler om, er ikke af den gode slags. Jeg har personligt set regninger på flere tusinde kroner. Derfor tager vi lige emnet en gang til!\nPolitiken skriver i artiklen Dit barns mobil virker som et kreditkort\n»En mobiltelefon svarer i dag til, at du giver dine børn et kreditkort uden en øvre beløbsgrænse – eller din pung fuld af penge. Det er et stort ansvar at lægge på en mindreårigs skuldre,« siger styrelsens direktør, Louise Holck, til 24timer.\nDer udbydes ringetoner, billeder, animationer, javaspil, horoskoper – og for den sags skyld også porno. Børn kan ikke nødvendigvis se – eller forstå – at der skal betales for det. Og udbudet bliver næppe mindre.\nDu skal gøre noget aktivt.\nDvs. du skal selv sørge for at få telefonen spærret for såkaldt indholdstakserede tjenester – og evt. få sat en øvre grænse for barnets forbrug. Du skal ikke regne med, at barnet kan styre det selv. Og du skal heller ikke satse på teleselskabets moralske ansvar.\nDu har tegnet abonnementet – du bliver regnet for den ansvarlige. Kontakt dit teleselskab og få lukket for tjenesterne. Det kan de nemt gøre. Ønsker de ikke at gøre det, skal du overveje, om ikke du har det forkerte mobilselskab.\nDu skal desuden passe på med udlandstelefoni – børn forstår ikke, hvor meget dyrere, det er. Også her kan der vente dig overraskelser – af den mindre gode slags.\nSPAREGRISENS relevante indlæg om børn og mobiltelefoni:\nBørn og mobiler: Pas på regningen\nPas på de indholdstakserede tjenester!\nPas på telefoni fra udlandet (roaming)\nPolitikens artikler om emnet:\nGuide: Undgå bøvl, når ungerne får mobil\nSæt grænser for barnets forbrug\nNår ungerne får mobil\nMobil, Telefoni, Til børn/baby\nPrevious Article← Undgå forbrugslån for (næsten) enhver pris


Gratis sexkampagne får god reklame - TV 2\nGratis sexkampagne får god reklame\n05. dec. 2009, 16:56\nLøfte om gratis sex til klimamødedeltagere går verden rundt\nMange af de tusindvis af deltagere ved klimatopmødet i Bella Center ankommer velvidende, at prostituerede er klar til at ydere deres service gratis.\nStore medier rundt om i verden har nemlig bragt historien om de prostituerede, der har lanceret deres særlige modtræk over for bystyret på Københavns Rådhus. Nyhedsbureauer har spredt historien rundt om i verden, og den ses på mange netaviser, herunder New York Daily News, Der Spiegel, Los Angeles Times, The Independent, The Times og også hos de store amerikanske tv-selskaber Fox og CNBC.\nKøbenhavns Kommune og overborgmester Ritt Bjerregaard (S) har omdelt særlige postkort til hoteller med ordene "Vær bæredygtig. Køb ikke sex!" for at forsøge at holde topmødedeltagerne og andre klimagæster fra de prostituerede.\nDe prostituerede slår igen\nMen de prostituerede har taget kampen op.\nMedlemmer af organisationen Sexarbejders Interesseorganisation (SIO) har erklæret, at der venter en runde gratis sex, hvis man medbringer et af de kommunale postkort sammen med et adgangsbevis til klimakonferencen.\n"Tingene er virkelig ved at blive varme i København forud for klimakonferencen i næste uge, skriver CNBC, som så forklarer om Ritt Bjerregaards postkort og også gør sig lystig over det engelske navn på København, Copenhagen.\nCNBC skriver, at klimatopmødet nu kaldes Gropenhagen Konferencen. "Grope" betyder "befamle" eller "rage på", og avisen gætter på, at der snart findes T-shirts med dette navn påtrykt.\nKlimagæster kan få gratis sex


Import af en bil fra USA til Storbritannien | Min bilimport\nØnsker du at importere en bil fra USA til Storbritannien?\nVi håndterer hele processen med at importere en bil fra USA, herunder indenlandsk lastbil, eksport, forsendelse, fortoldning, britisk indenlandsk lastbil, belysningskonvertering, compliance test og DVLA-registrering. Vi håndterer hele processen, hvilket sparer dig tid, besvær og uforudsete omkostninger.\nInland USA Transport af bilen\nVores amerikanske agenter, som vi har skabt et meget stærkt partnerskab, arrangerer afhentning af din bil fra din adresse eller adressen på den person, du har købt den fra, inden for få dage efter reservationen.\nUnder enhver flytning af dit køretøj er det forsikret i henhold til vores vilkår og betingelser. Hvis du har spørgsmål, tøv ikke med at kontakte os, men vi flytter tusindvis af biler hvert år uden problemer, så vær sikker på at vi har brugt lang tid på at finde pålidelige logistikpartnere.\nVi tilbyder lukkede eller åbne transporttjenester for at opfylde alle krav og budgetter. Vi får derefter bilen transporteret til den nærmeste havn, hvad enten det er Oakland, Houston, Savannah eller New York.\nbil indlæsning og forsendelse\nEfter din bils ankomst til vores depot, læser vi den i sin forsendelsescontainer med den største omhu og opmærksomhed. Vores agenter i USA er blevet håndplukket på grund af deres erfaring og opmærksomhed på detaljer, når de beskæftiger sig med biler.\nHvis du ønsker yderligere sikkerhed, tilbyder vi skibsforsikring, der dækker din bil op til dens fulde erstatningsværdi. Efter vores erfaring har vi aldrig haft problemer, der har resulteret i en kundes samlede tab af et køretøj.\nForsendelse af en bil kan være skræmmende, især fra Amerika. Med vestkysten kan det tage lidt længere tid end østkysten, og vi forstår, at du i løbet af denne tid sandsynligvis vil være ivrig efter at vide, at det er sikkert gennem porten til havnen, toldklareret og enten på vej til vores lokaliteter.\nNår dit køretøj er ude af dine hænder, er det forsikret selv uden for vandet hos logistikvirksomhederne. Så dette er også ekstra ro i sindet, som vi håber hjælper dig med at føle dig lidt mere komfortabel med at give nøglerne til din amerikanske bil væk.\nNår du importerer en bil fra Amerika til Storbritannien, kan du gøre det helt skattefrit, hvis du har ejet bilen i mindst seks måneder og har boet uden for EU i over 12 måneder.\nHvis disse kriterier ikke gælder, pålægges biler, der er bygget i EU, told på 50 £ og 20% moms baseret på det beløb, du har betalt for bilen, hvor dem, der er bygget uden for EU, kommer ind på 10% told og 20% Moms.\nDe fleste biler, der er over 30 år, er berettiget til 5% importmoms og ingen told, når de importeres, forudsat at de ikke er blevet ændret væsentligt fra deres oprindelige brug og ikke er beregnet til at være din daglige driver.\nVed ankomsten til Storbritannien vil din bil blive genstand for en række tests og ændringer for at sikre, at den når de britiske motorvejsstandarder.\nÆndringer inkluderer primært justeringer af signal-, tåge- og bremselys på bilen. Amerikanske producerede biler har tendens til at have forskellige farvede indikatorer, som ofte er integreret i bremsepærerne. De har også forskellige farvede sidelygter, og bilerne har regelmæssigt ingen sideindikatorer eller tågelygter.\nVi konverterer din bil til britiske standarder ved hjælp af den nyeste interne LED-lysteknologi, så vi kan gennemføre alle ændringer med meget mindre æstetisk påvirkning af højt kvalificerede teknikere.\nbiler importeret fra USA, der er under ti år gamle, skal derefter gennemgå en IVA-test, før DVLA godkender din registrering. Som det eneste firma i Storbritannien med en privatdrevet IVA-testbane for personbiler, der er godkendt af DVSA. Den tid, det tager at gennemføre denne funktion ved importen, er betydeligt hurtigere, da din bil aldrig behøver at forlade vores websted, og vi ikke udsættes for regerings ventetider.\nEn IVA-test er ikke påkrævet for biler over ti år, men den skal bestå en MOT, så den skal være trafiksikker med hensyn til signallys, dækslitage, affjedring og bremser, som vi selvfølgelig vil kontrollere for at være egnet til at blive kørt på britiske veje.\nVi har med held lobbyet for, at vores klienter har adgang til vores egen My Car Import dedikerede DVLA Account Manager, hvilket betyder, at når du har bestået testen, kan din registrering godkendes langt hurtigere end andre steder.\nVi monterer derefter dine nye britiske nummerplader og har bilen klar til enten afhentning eller levering til et sted efter eget valg.\nHvor meget koster det at importere en bil fra USA til Storbritannien?\nFristet til at importere din bil, men vil have en idé om, hvor meget det koster?\nHvis du er usikker på, hvor meget det vil koste at importere din bil fra USA til Storbritannien, kan vi give et tilbud på din bil, der dækker alt fra afhentning til registrering i Storbritannien.\nMen hvis du bare leder efter en grov idé om, hvad det kan koste, spiller bilens alder en stor rolle i importomkostningerne. Importafgift er den første beregning, du skal foretage, som hjælper dig med at bestemme omkostningerne ved bilens samlede værdi ved ankomsten til Storbritannien.\nGenerelt er omkostningerne ved at konvertere en bil ofte større, jo nyere en bil, især dem, der falder under ti år. Selvom ikke alle biler fra USA er de samme.\nVi har importeret alt fra en klassisk Ford-mustang til en helt ny top-of-the-line omfattende modificerede pick-up lastbiler, og hver bil kræver en unik plan for at sikre overholdelse inden for Storbritannien.\nHvis du vil have et nøjagtigt og detaljeret tilbud, der forklarer processen med at importere din bil fra USA, tøv ikke med at kontakte.\nHar du et spørgsmål om import af en bil fra Amerika til Det Forenede Kongerige?\nKan du hjælpe med klassisk bilimport eller køretøjer fra Amerika, der allerede er i Storbritannien?\nAbsolut. Vi arbejder med en række klassiske biler, og for det store flertal af køretøjer, der allerede er i Storbritannien, kan vi hjælpe.\nAfhængigt af dit køretøj ændrer vi vores tilbud i overensstemmelse hermed, afhængigt af hvilken rute til registrering.\nKan du hjælpe med amerikanske belysningskonverteringer?\nAbsolut. Vi har arbejdet med utallige amerikanske køretøjer og kan tilbyde en lignende finish på fremstillingsniveau.\nVi forstår, at så meget af appellen kommer fra de store indikatorer, der er sekventielle. Derfor tilbyder vi for de fleste køretøjer en meget skræddersyet proces.\nSandheden er, at ikke to biler er ens. Vi ændrer biler for at opretholde det udseende og føle, men også gøre dem lovlige.\nKan du hjælpe med at importere motorcykler fra Amerika?\nVi har arbejdet med en lang række køretøjer fra Amerika, og motorcykler er ingen undtagelse. Der er så mange fantastiske eksempler på motorcykler, der kommer fra Amerika (selvom de normalt altid er Harleys), vi kan forstå, hvorfor ejere nogle gange importerer dem.\nFor motorcykler samarbejder vi med nogle af de bedste motorcykeltransportører i branchen for at sikre, at der ikke er nogen problemer.\nTilbyder du råd om overførsel af opholdstilladelser?\nHvis du flytter fra Amerika til Det Forenede Kongerige, bruger du muligvis ToR-ordningen til at bringe dine ejendele med dig til Storbritannien. Selvom vi ikke kan udfylde din ToR1-formular, kan vi hjælpe med eventuelle spørgsmål, du har.\nVi hjælper et antal kunder hvert år med at flytte fra USA til Storbritannien.\nBemærk, at hvis du gerne vil bruge dit køretøj som en måde at transportere dine ejendele på, er vi mere end glade for dig at gøre det. Vi forstår, at du ønsker at få mest muligt ud af pladsen, når du betaler for forsendelse, og du kan spare en masse penge ved at gøre det.\nTilbyder du en købstjeneste til amerikanske køretøjer?\nHvis der er en bil af særlig interesse for dig, som du ikke har købt endnu - tøv ikke med at kontakte.\nMed mange års erfaring med at købe biler i udlandet kan vi tilbyde upartisk vejledning om processen og overtage importen af bilen, når du har købt den.\nVi kan også hjælpe i nogle tilfælde med de sourcingbiler, der kan være svære at finde eller skaffe. Bemærk, at dette ikke er en service, vi tilbyder for alle biler og kun er beregnet til seriøse købere.\nKan du hjælpe med at betale for et køretøj i Amerika?\nHvis du faktisk ikke har købt den bil, du har til hensigt at importere - hvor starter du endda.\nTag dig tid til, om bilen faktisk er ægte. Det er værd at arbejde med forhandlere, der specialiserer sig og har et godt omdømme inden for bilhandel. Men hvis du allerede er i Amerika og køber til pålydende værdi, kan du være lidt mere liberal med hvem bilen er købt fra. Men hvis du køber bilen fra udlandet? Brug en betroet bilforhandler.\nSe over bilen og vær ikke bange for at undersøge de fine detaljer om det hele. Du skal ikke føle dig presset til at foretage købet der og da - da der kan være en historie med skader på bilen, der kan fange dig ud. Når du først er tilfreds med den amerikanske bil - kan det være vanskeligt at få den bedste pris på grund af udsving i valutakurserne. For hverdagskøb kan det gøre en meget lille forskel for det samlede tal, men med hensyn til store kapitalkøb? Det kan være en stor forskel. Der er mange virksomheder, der fungerer som mæglere, som ofte vil give en rimelig og over markedskursen end sige din high street bank.\nTøv ikke med at kontakte os for at diskutere køb af en bil.\nKan vi hjælpe med yderligere ændringer eller afhjælpningsarbejde?\nAfhængig af køretøjets alder kan der være behov for afhjælpning for at gøre det klar til vejene og sikkert.\nVi tilbyder en skræddersyet service. Vores mekanik er på stedet og kan hjælpe med konverteringer, afhjælpningsarbejde og eventuelle specielle ønsker, du måtte have.\nUanset om det er en klassisk Corvette, der har brug for en fuldstændig restaurering eller en Mustang, der har brug for nye montering af bremserør.\nVi kan altid lide at synes, det er et godt tidspunkt at drage fordel af ikke at have dit køretøj - mens det er hos os, kan du få udført ethvert arbejde, som du måske vil foretage dig, før du afhenter køretøjet.\nSå tøv ikke med at komme i kontakt med eventuelle særlige krav.\nVi har arbejdet med hundredvis af amerikanske biler\nFra uvurderlige klassikere til moderne mesterværker\nVores kunder har tillid til os med helt nye moderne muskelbiler til enestående biler som Ford Raptor. Men vi beskæftiger os ikke kun med moderne biler, og vi foretager også en række import af klassiske biler hver måned fra kunder, der ønsker at drage fordel af de fantastiske skattelettelser, der er tilgængelige for ældre biler sammen med de nyeste MOT-fritagelsesregler, der gør registrering af en amerikansk klassiker. enkel.\nSå hvad enten det er gammelt eller nyt, så tøv ikke med at komme i kontakt.


Behåret ølmave Kostume Medium med 90 dages returret\nForside / Apparel & Accessories / Costumes & Accessories / Costumes / Behåret ølmave Kostume Medium\nBehåret ølmave Kostume Medium\nÅbn en kold øl og tag til udklædningsfest i denne sjove trøje, hvor du skaffer dig en ølvom i ét hug!Fakta om Behåret Ølmave KostumeSjov trøje til dig, der vil blotte en skøn, behåret ølmave ved den kommende udklædningsfest!VoksenkostumeIndeholder: Top me … læs mere\nVarenummer (SKU): 10967 Kategorier: Apparel & Accessories, Costumes, Costumes & Accessories\nYderligere beskrivelse og flere billeder af Behåret ølmave Kostume Medium her:\nMange leder efter den billigste Behåret ølmave Kostume Medium på nettet, og de ender oftest ud med at finde tilbud her: Gå til shop\nBehåret ølmave Kostume Medium Produktfakta\nNavn: Behåret ølmave Kostume Medium\nHurtig levering: bestil inden kl. 15 så sendes Behåret ølmave Kostume Medium samme dag\nDirekte link: Behåret ølmave Kostume Medium\nBehåret ølmave Kostume Medium – den populære gaveidé\nBehåret ølmave Kostume Medium står på manges ønskeliste op til jul. Apparel & Accessories > Costumes & Accessories > Costumes kategorien er fyldt med sjove gadgets. CoolStuff.dk er altid shoppen, der har de nyeste gadgtets. Varen har automatisk op til 90 dages returret såfremt du måtte fortryde dit køb. Har du svært ved at finde den sjove gave, er det ikke snyd at lade sig inspirere af andre, som har købt Behåret ølmave Kostume Medium, og så kan du med god samvittghed tage til fejringen. Det kan siges meget enkelt: denne gadget er en super nice dåbsgave. Mange gadgets bliver ofte opfattet som pjat, og derfor er der nogen, der ikke har lyst til at give sjove gaver. Det har ikke noget på sig, og du skal ikke lade det afholde dig fra at sprede smil med en gadgets som gave, langt de fleste synes det er sjovt at få gadgets.\nBehåret ølmave Kostume Medium er tilføjet i shoppen på grund af den store efterspørgsel i en vores rigtig gode kategorier, nemlig Apparel & Accessories > Costumes & Accessories > Costumes. Det er ren luksus at få hele 90 dages returret oven i hatten når du køber din vare. Det er snart allemandsviden at man helst køber sin Behåret ølmave Kostume Medium i den kendte webshop CoolStuff.dk, der giver dig det store udvalg af de produkter du leder efter. I det store udvalg af varer finder mange det de leder efter, det kan jo passende være dette produkt. Når du handler online kan priserne være lavere- det skyldes bl.a. at sådan noget som husleje kan være meget lavere, da en god beliggenhed ikke er nødvendig.\nSuperhelt Instant Kit Rød